
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Stará Ľubovňa 1Er/117/2010 8510204292 14. 11. 2025 JUDr. Michaela Štelmachová, LL.M. ECLI:SK:OSSL:2025:8510204292.8
Uznesenie Okresný súd Stará Ľubovňa v exekučnej veci oprávneného: POHOTOVOSŤ, s.r.o., so sídlom Pribinova 25, 811 09 Bratislava, IČO: 35807598, proti povinnému: A. B., nar. XX.XX.XXXX, trvale bytom B. XXXX/ XXX, XXX XX C. D., o vymoženie 304,- eur s príslušenstvom, vedenej súdnym exekútorom: JUDr. Ladislavom Jakubcom (pôvodne JUDr. Rudolfom Krutým, PhD.) pod sp. zn. EX 9636/23, takto rozhodol: Súd p r i z n á v a súdnemu exekútorovi JUDr. Ladislavovi Jakubcovi, Exekútorský úrad Bratislava, so sídlom Zámocká 30, 811 01 Bratislava trovy exekúcie vo výške 40,82 eur a u k l a d á oprávnenému, aby tieto trovy uhradil súdnemu exekútorovi v lehote do 3 dní od právoplatnosti tohto uznesenia. odôvodnenie: 1. Na základe návrhu na vykonanie exekúcie spísaného do zápisnice súdneho exekútora dňa 26.07.2010 začalo vo veci exekučné konanie. Na vykonanie exekúcie bol poverený vyššie uvedený súdny exekútor. 2. Uznesením tunajšieho súdu sp. zn. 1Er/117/2010 zo dňa 18.04.2023, v spojení s uznesením tunajšieho súdu sp. zn. 1Er/117/2010 zo dňa 04.09.2025, právoplatným dňa 10.09.2025, súd zastavil exekúciu. O trovách súdneho exekútora nerozhodol. 3. Podľa § 243h ods. 1 zákona NR SR č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších právnych predpisov (ďalej len ,,EP“), ak tento zákon v § 243i až 243k neustanovuje inak, exekučné konania začaté pred 1. aprílom 2017 sa dokončia podľa predpisov účinných do 31. marca 2017. Pravidlá pre prideľovanie vecí exekútorom podľa § 55 ods. 4 a 5 sa použijú len s ohľadom na veci pridelené podľa predpisov účinných po 1. apríli 2017. 4. Podľa § 200 ods. 5 EP, ak súd rozhodne o zastavení exekúcie, rozhodne aj o tom, kto a v akej výške platí trovy exekúcie. 5. Podľa § 203 ods. 1 EP, ak dôjde k zastaveniu exekúcie zavinením oprávneného, súd mu môže uložiť nahradenie nevyhnutných trov exekúcie. 6. Podľa § 196 EP, za výkon exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena a náhrady určené podľa tohto zákona o daň z pridanej hodnoty. 7. Podľa § 30 vyhlášky č. 68/2017 Z. z., v exekučných konaniach začatých do 31. marca 2017 patrí exekútorovi odmena a náhrady podľa predpisov účinných do
31. marca 2017. 8. Podľa § 14 ods. 1 vyhlášky MS SR č. 288/1995 Z. z. o odmenách a náhradách súdnych exekútorov (ďalej len cit. vyhl.), ak je súdny exekútor vylúčený z vykonávania exekúcie alebo ak exekúciu súd zastaví, odmena súdneho exekútora za výkon exekučnej činnosti sa určuje paušálnou sumou za jednotlivé úkony exekučnej činnosti najmenej 33,19 eura. 9. Súdny exekútor si uplatnil trovy exekúcie podaním doručeným súdu dňa 13.11.2025. Súd priznal súdnemu exekútorovi trovy exekúcie vo výške 40,82 eur, pričom tieto trovy exekúcie pozostávajú z: 1/ odmena pri zastavení exekúcie podľa § 14 ods. 1 cit. vyhl. vo výške 2/ DPH 23 % zo sumy 33,19 eur 7,63 eur Spolu:
33,19 eur
40,82 eur
11. Vzhľadom na skutočnosť, že súdny exekútor je daňovým subjektom registrovaným pre daň z pridanej hodnoty podľa osobitného predpisu, priznal mu súd aj ním uplatnenú DPH. 12. Priznaná náhrada trov exekúcie vrátane DPH tak predstavuje celkom sumu 40,82 eur a túto sumu je oprávnený povinný v súlade s § 203 ods. 1 Exekučného poriadku v znení účinnom do 31.03.2017 a ďalšími vyššie citovanými ustanoveniami zaplatiť poverenému súdnemu exekútorovi tak, ako je to uvedené vo výrokovej časti tohto uznesenia. Súd zaviazal k úhrade trov exekúcie oprávneného, nakoľko oprávnený tým, že nesplnil zákonom uloženú povinnosť na doplnenie návrhu podľa § 243f ods. 1 Exekučného poriadku v znení účinnom do 31.03.2017, nesie procesnú zodpovednosť za zastavenie exekúcie. Poučenie: Proti tomuto uzneseniu odvolanie nie je prípustné. (§ 355 ods. 2 v spojení s § 357 CSP) Proti tomuto uzneseniu možno podať do 15 dní odo dňa jeho doručenia na Okresný súd Stará Ľubovňa sťažnosť (§ 239 ods. 1 CSP). V sťažnosti sa popri všeobecných náležitostiach podania (§ 127 ods. 1 CSP) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Podľa § 244 CSP rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. Podľa § 245 CSP v sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné.

